# Temporada 2009-2010 del Club Joventut Badalona

La temporada 2009-2010 va ser la 71a temporada en actiu del Club Joventut Badalona des que va començar a competir de manera oficial. La Penya va disputar la seva 54a temporada a la màxima categoria del bàsquet espanyol. Va acabar la competició en l'11a posició, fora de les places que donaven accés a disputar els play-offs pel títol, lluny de la cinquena plaça aconseguida la temporada anterior.

## Resultats
### Copa ULEB

El DKV Joventut va disputar aquesta temporada la Copa Uleb. A la fase de grups va quedar enquadrat al grup D amb l'UNICS Kazan (Rússia), el Besiktas Cola Turka (Turquia) i el Telekom Baskets Bonn (Alemanya). Va passar ronda després de quedar segon del grup per diferència de punts, a l'empatar amb l'equip rus amb 5 victòries i una derrota. Als encreuaments del Top 16 va tenir menys sort i va quedar tercer del grup I, per sota de l'ALBA Berlín (Alemanya) i l'Aris Thessaloniki (Grècia), i per sobre del Le Mans Sarthe Basket (França), no classificant-se pels quarts de final de la competició.

### Lliga ACB

A la Lliga ACB finalitza la fase regular en l'onzena posició de 18 equips participants, quedant fora de les places que donaven accés a disputar els play-offs pel títol. En 34 partits disputats de la fase regular va obtenir un bagatge de 15 victòries i 19 derrotes, amb 2.639 punts a favor i 2.712 en contra (-73). Gràcies a la primera volta es va classificar per jugar la Copa del Rei.

### Copa del rei

La Penya va classificar-se per jugar la 74a edició de la Copa, celebrada a Bilbao en el mes de febrer. Va quedar eliminada a quarts de final al perdre amb el Reial Madrid per 90 a 82.

### Lliga Catalana

A la Lliga Catalana, disputada a Barcelona, el DKV Joventut va derrotar el Bàsquet Manresa a les semifinals de la competició (80-58), però a l'endemà es va veure clarament superat pel FC Barcelona a la final (32-68). Aquest partit va ser el primer cop que Ricky Rubio jugava contra la Penya després de canviar de club aquell mateix estiu.

## Fets destacats

2010
* 3 de març: Jordi Villacampa destitueix Sito Alonso com a entrenador del primer equip, 24 hores després de la contundent derrota davant l'Aris de Salònica (84-54) i d'encadenar sis derrotes consecutives a la lliga.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2009-10 # Jugador Pos. A. 4 Uros Tripkovic Escorta 1.97 9 Kristaps Valters Base 1.91 10 Luka Bogdanovic Aler pivot 2.04 11 Antonio Bueno Pivot 2.08 14 Josep Franch Base 1.92 15 David Jelínek Aler 1.94 16 Eduardo Hernández-Sonseca Pivot 2.12 17 Henk Norel Pivot 2.12 19 Pere Tomàs Aler 2.00 21 Alain Koffi Pivot 2.06 23 Christian Eyenga Aler 1.98 24 Clay Tucker Escorta 1.96 34 Mario Bruno Base 1.90 En fons verd, noves incorporacions de la temporada. | Club Joventut Badalona: staff 2009-10 Nom Funció Pepu Hernández Entrenador Josep Clarós Entrenador assistent Carles Duran Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 13 | Joan Tomàs | Aler | 1.98 | 1 partit |

### Baixes

Baixes a l'inici de temporada :
| Jugador | Pos. |
| Demond Mallet | Base |
| Pau Ribas | Escorta |
| Ricky Rubio | Base |
| Coby Karl | Escorta |
| Simas Jasaitis | Aler |
| Jan Hendrik Jagla | Aler pivot |
| Ferran Laviña | Escorta |
| Jerome Moiso | Pivot |
Baixes durant la temporada :
| Jugador | Pos. |
| Sito Alonso | Entrenador |

## Referències

* ↑ «Eurocup 2009-10» (en castellà). Linguasport. [Consulta: 28 abril 2018].
* ↑ «Resultados Liga Endesa 2009-10». ACB.com. Arxivat de l'original el 5 d’abril 2018. [Consulta: 4 abril 2018].
* ↑ «LXXIV Copa del Rey 2010» (en castellà). Linguasport. [Consulta: 27 abril 2018].
* ↑ «El duel està servit». El Punt Avui, 27-09-2009 [Consulta: 4 abril 2018].
* ↑ «La Penya destituye a su entrenador Sito Alonso» (en castellà). Sport, 03-03-2010 [Consulta: 5 abril 2018].
* ↑ «Memoria de plantillas: DKV Joventut 2009-10» (en castellà). ACB.com. Arxivat de l'original el 6 d’abril 2018. [Consulta: 5 abril 2018].